**Sebastiaan Kornelius Petrus Tromp** (født 16. mars 1889 i Beek ved Ubbergen i Nederland, død 8. februar 1975 in Roma) var nederlandsk katolsk prest, jesuitt, teolog og latinist. Han er mest kjent for å ha assistert pave Pius XII med flere av hans encyklihaer, og pave Johannes XXIII med forberedelsene til Andre Vatikankonsil.

Liv og virke
------------

### Bakgrunn

Sebastiaan Tromp var den første sønn av Cornelis Gerardus Tromp (Kornelius Gerhard Tromp) som var nederlandsk lærer, og hans hustru Maria Catherina Lörper. Moren var fra en tysk familie som var blitt utvist fra hjemlandet under *Kulturkampf*.

### Jesuitt

Han inntrådte i 1907 i jesuittordenen. Etter studier i filosofi (1910–1913) og i klassisk filologi (1913–1920) gjennomførte han spesialiserte studier i fundamentalteologi. Fra 1926 til 1929 underviste han i Maastricht og fra 1929 til 1965 var han dosent for fundamentalteologi og religionshistorie ved det pavelige universitet Gregoriana.

I Roma ble pater Tromp raskt lagt merke til, og i 1936 ble han utnevnt til rådgiver ved *Det hellige Officum* i Vatikanet. Tromp hadde da innen 1937 analysert og påpekt nasjonalsosialismens farer, og oversatt og kommentert den pavelige encyklika *Mit brennender Sorge* mot den nasjonalsosialistiske stats farer og feil.

Han ble benyttet som apostolisk visitator (det vil si pavelig gransker, *fact-finder*), og foretok apostoliske visitasjoner blant annet til professorer ved nederlandske presteseminarer og det katolske universitet i Nijmegen i 1939, etter andre verdenskrig, og ighen i 1955. Formålet med disse visitasjoner var å finne om det på disse læresteder var problemer med ny-modernistiske teologiske proposisjoner - særlig slike som var blitt direkte fordømt i 1907 i den pavelige encyklika *Pascendi dominici gregis*. Han ble fra noen hold kritisert for en for stor iherdighet under disse granskningene.

Han gjennomførte også de apostoliske visitasjoner av *Schönstatt* i Tyskland, som førte til at dets grunnlegger og leder, pater Josef Kentenich, i 1952 ble fratatt ledelsen av dette religiøse institutt, forbudt å forbli i Europa, og sendt til USA. 

Han var pavelig rådgiver og en av medforfatterne av pave Pius XIIs encyklika *Mystici Corporis*.

Før Andre Vatikankonsil tilhørte pater Tromp dens forberedelseskommisjon, og under konsilet var han en assistent til kardinal Alfredo Ottaviani, var medlem og fra oktober 1962 sekretær for dets teologiske kommisjon. Han tilhørte dessuten en rekke andre kommisjoner, blant annet den som bidro til konstitusjonen *Dei verbum*. Han bisto der til formuleringen «subsistit in».

Tromp forfattet en særdeles grundig dagbok fra konsilet, skrevet på latin.

Publikasjoner
-------------

* *De Romanormn piaculis*. Leiden 1921.
* *De Revelatione Christiana*. Roma 1931.
* *De Sacrae Scripturae Inspiratione*. Roma 1932.
* *De corpore Christi Mystico et Actione catholica ad mentem S. Ioannis Chrysostomi*. Roma 1933.
* *Actio Catholica in Corpore Christi*. Roma 1936.
* *Corpus Christi quod est Ecclesia*. Roma 1937.
* *S. Rob. Card. Bellarmini opera oratoria postuma*. 11 Bde. Roma 1942–69.

Litteratur
----------

* Allen, John L. (28. august 2007), «Reform rollback or emerging 'sane modernity' – Evangelical Catholicism triumphant, Vatican watcher states», *National Catholic Reporter*, arkivert fra originalen on 2009-12-10, besøkt 18. juni 2010
* Barten, J.T.P. (13. mars 2008) [1979], «Tromp, Sebastiaan Peter Cornelis (1889–1975)» (på nederlandsk), *Biografisch Woordenboek van Nederland*, Instituut voor Nederlandse Geschiedenis, besøkt 18 June 2010
* Bodem, Anton (1988), «In Mystischer Leib», *Marienlexikon*
* Rahner, Karl (1984) (på tysk), *Bekenntnisse: Rückblick auf 80 Jahre*, Munich: Herold
* Ratzinger, Joseph (1998), *Milestones: Memoirs 1927–1977*, Ignatius Press, ISBN 0-89870-702-1
* (de) Teuffenbach, Alexandra von: «Tromp, Sebastian Kornelius Petrus» i *Biographisch-Bibliographisches Kirchenlexikon* (BBKL). Bind 23, Nordhausen 2004, ISBN 3-88309-155-3, sp. 1505–1508.

Referanser
----------

1. 1 2   Biografisch Portaal, oppført som Sebastiaan Peter Cornelis Tromp, Biografisch Portaal number 69855836, besøkt 9. oktober 2017[Hentet fra Wikidata]
2. 1 2 3 4  Barten 2008
3. 1 2 3  Teuffenbach 2010
4. 1 2  Massimo Faggioli. *Tromp*. Freiburg: Herder. s. 275.
5. ↑  Mal:LThK
6. ↑  Alexandra von Teuffenbach. *Die Bedeutung des "subsistit in" (LG 8) zum Selbstverständnis der katholischen Kirche*. München.
7. ↑  Sebastian Tromp. *Konzilstagebuch5 Bde*. Rom: Gregoriana. «und Folgejahre»

|  |  |
| --- | --- |
| Oppslagsverk/autoritetsdata | Deutsche Biographie **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** BPN
 |